als_Latn dik_Latn sag_Latn
Pak ditë më parë, ai do të debutonte me një gol të mrekullueshëm me takë me fanellën e Schalke 04, në miqësoren kundër Hansa Rostock. I pyetur, ai do ti thoshte me kënaqësi po një interviste me Asport.info, ku do të tregojë për jetën, karrierën, te ardhmen e tij, si dhe për një bashkim të mundshëm me ngjyrat kuq&zi.
Gjëja e parë që sheh në profilin e Dren Hoxhës është një foto e flamurit shqiptar, apo pak më poshtë dhe nje foto me shqiponjën dykrenare me ish lojtarin e Schalke Hans Sarpei. Edhe pse i lindur në Gjermani, Dreni është një shqiptar krenar, madje i di mirë dhe disa veçanti të të qënit i tillë.
Asport : Dren më trego pak për jetën tënde. Fëmijëria, lidhja me futbollin, ekipi i parë?
- Dren Hoxha : Babai im erdhi së bashku me mamin tim prej luftës në 1992 në Gjermani, prandaj dhe unë jam lindur këtu. Gjatë asaj kohe ai luante futboll, madje ishte një golashënues i suksesshëm. Megjithatë ju desh të kujdesej për familjen dhe e la futbollin. Besoj se talentin e kam marrë prej tij.
Asport : Ekipi yt i parë ka qënë Kickers Offenbach, apo jo?
- Dren Hoxha : Po, e saktë. Por përpara një viti vendosa të transferohesha tek Schalke, pasi kisha mundësi më të mirë për të provuar talentin tim. Schalke është një tjetër kategori në krahasim me Kickers. Për më tepër Kickers falimentoi, prandaj dhe vendimi u bë më i lehtë.
Asport : Kush të kontaktoi nga Schalke. Si ishte viti i parë?
- Dren Hoxha : Zbuluesat më kishin vëzhguar prej kohësh, dhe gjithashtu trajneri ishte i kenaqur nga unë. Pastaj çdo gjë rrodhi shumë shpejt. Viti i parë ishte shumë i dobishëm, mësova shumë. Me ritmin u mësova shpejt, dhe pas 5-6 ndeshjesh isha totalisht pjesë e skuadrës. Jam zhvilluar akoma më shumë.
Asport : Përpara pak ditësh debutove me fanellën e ekipit të parë të Schalke në miqësoren kunder Hansa Rostock dhe shënove një gol mjaft të bukur. Kush janë ndjesitë e tua?
http://youtu.be/mVehRjGgKW0
- Dren Hoxha : Është gjithmonë bukur të shënosh një gol, dhe kur e bën në atë mënyre është akoma më bukur.
Asport : Çfarë të ka thënë trajneri Keller? Mendon që mund të bësh këtë vit kapërcimin e madh tek ekipi i parë?
- Dren Hoxha : Këtë nuk mund ta them. Dua thjesht të vazhdoj të punoj, të jap më të mirën dhe gjithë të tjerat janë për tu parë. Besoj se trajneri shikon diçka tek unë. Unë duhet të tregoj më të mirën tek ekipi i dytë, të përmirësohem dhe të fitoj mundësi të tjera me ekipin e parë.
Asport : E ke ndjekur kombëtaren shqiptare?
- Dren Hoxha : Sigurisht. Nuk i kam parë drejtpërdrejt të gjitha ndeshjet, por i kam ndjekur.
Asport : Çfare mund të thuash për kombëtaren e drejtuar nga de Biasi?
- Dren Hoxha : Besoj se ne shqiptarët kemi shumë lojtarë të talentuar, mjafton të shofësh Shaqirin apo Xhakën. Fati ynë i keq është që lojtarë të tillë kanë zgjedhur të luajnë për vëndet ku kanë lindur. Nëse në të ardhmen do të ketë lojtarë që do të zgjedhin atdheun, atëhere e ardhmja do të jetë e mirë për ne.
Asport : Keni pasur kontakt nga FSHF?
- Dren Hoxha : Ka pasur disa kontakte dhe biseda të thjeshta, por që nuk kanë sjellë asnjë përfundim.
Asport : Përse? Si do të përgjigjeshit një oferte nga trajneri i kombëtares u21 Skënder Gega?
- Dren Hoxha : Sigurisht e pres një ofertë dhe do ta dëgjoja me vëmëndje. Por derisa të vijë një e tillë, do të përqëndrohem tek Schalke.
Asport : Keni kontakte me shqiptarët e tjerë të Schalke, Donis Avdijaj dhe Esad Morina?
- Dren Hoxha : Po patjetër, sidomos me Donisin, që e kam si një vëlla të vogël. Qëndrojmë shumë bashkë, siç i takon shqiptarëve.
Asport : Ndonjë fjalë të fundit për tifozët shqiptarë?
- Dren Hoxha : Do doja thjesht tu thoja që jam krenar që jam pjesë e një populli të tillë, dhe dua ti përshëndes të gjithë qofshin në Shqipëri, Kosovë, Gjermani, Zvicër apo kudo.
als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn